CELEX: 62016CN0102
Language: fi
Date: 2016-02-19 00:00:00
Title: Asia C-102/16: Ennakkoratkaisupyyntö, jonka Raad van State (Belgia) on esittänyt 19.2.2016 – Vaditrans BVBA v. Belgian valtio

10.5.2016   
            
            
               FI
            
            
               Euroopan unionin virallinen lehti
            
            
               C 165/8
            
         Ennakkoratkaisupyyntö, jonka Raad van State (Belgia) on esittänyt 19.2.2016 – Vaditrans BVBA v. Belgian valtio
   (Asia C-102/16)
   (2016/C 165/09)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Kantaja: Vaditrans BVBA
   
      Vastaaja: Belgian valtio
   
      Ennakkoratkaisukysymykset
   
   
               1)
            
            
               Onko tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta 15.3.2006 annetun Euroopan parlamentin ja neuvoston asetuksen (EY) N:o 561/2006 (1) 8 artiklan 6 ja 8 kohtaa tulkittava siten, että saman asetuksen 8 artiklan 6 kohdassa tarkoitettuja säännöllisiä viikoittaisia lepoaikoja ei saada pitää ajoneuvossa?
            
         
               2)
            
            
               Jos ensimmäiseen kysymykseen annetaan myöntävä vastaus, loukataanko siinä tapauksessa asetuksen (EY) N:o 561/2006 8 artiklan 6 ja 8 kohdalla, luettuna yhdessä saman asetuksen 19 artiklan kanssa, rikosoikeudellista laillisuusperiaatetta, sellaisena kuin siitä määrätään Euroopan unionin perusoikeuskirjan (2) 49 artiklassa, koska asetuksen (EY) N:o 561/2006 edellä mainituissa säännöksissä ei ole nimenomaisesti säädetty kiellosta viettää saman asetuksen 8 artiklan 6 kohdassa tarkoitettuja säännöllisiä viikoittaisia lepoaikoja ajoneuvossa?
            
         
               3)
            
            
               Jos ensimmäiseen kysymykseen annetaan kieltävä vastaus, sallitaanko siinä tapauksessa asetuksessa (EY) N:o 561/2006, että jäsenvaltiot säätävät kansallisessa lainsäädännössään, että saman asetuksen 8 artiklan 6 kohdassa tarkoitettujen säännöllisten viikoittaisten lepoaikojen pitäminen ajoneuvossa on kiellettyä?
            
         
      (1)  EUVL L 102, s. 1.
   
      (2)  EYVL 2000, C 364, s. 1.